**Naziv obveznika:** Sveučilište Josipa Jurja Strossmayera u Osijeku, Filozofski fakultet Osijek

**Broj RKP-a:** 02321 **MB:** 03014185 **OIB:** 58868871646

**Pošta i mjesto:** 31000 Osijek **Adresa:** Lorenza Jagera 9 **Razina:** 11

**Razdjel:** 080 **Šifra djelatnosti:** 8542 **Šifra županije:**XIV

**Šifra grada/općine:** 312 **Oznaka razdoblja:** 2022-12

**BILJEŠKE**

**UZ FINANCIJSKE IZVJEŠTAJE ZA 2022. GODINU**

Djelatnost Fakulteta je visoko obrazovanje, ustrojavanje i izvođenje preddiplomskih, diplomskih i poslijediplomskih sveučilišnih studija i poslijediplomskih specijalističkih studija, organizacija i izvedba studijskih programa stručnih studija, istraživanje u području društvenih i humanističkih znanosti, znanstvenoistraživački rad u znanstvenim poljima u okviru društvenih i humanističkih znanosti, te u interdisciplinarnim područjima znanosti, organizacija i izvođenje programa cjeloživotnog učenja te programa stručnog usavršavanja, izdavačka, knjižnična i informatička djelatnost za potrebe nastave, znanstvenog i stručnog rada te za potrebe promidžbe Fakulteta, prodaja promotivnih materijala za potrebe promidžbe Fakulteta te prodaja vlastitih izdanja, recenzija i revizija projekata i studija, te izrada znanstveno-istraživačkih, stručnih i razvojnih projekata, elaborata i znanstveno-istraživačkih studija iz znanstvenih područja Humanističkih i Društvenih znanosti - organiziranje znanstvenih, stručnih i drugih skupova, savjetovanja i seminara, usluge informacijskog društva, ostalo obrazovanje i poučavanje, obrazovanje odraslih (programi učenja stranih jezika, organizacija i izvedba programa obrazovanja odraslih, programi usavršavanja), računalno programiranje, savjetovanje i djelatnosti povezane s njima, ostale uslužne djelatnosti u vezi s informacijskom tehnologijom i računalima - prevoditeljske usluge i usluge tumača.

Misija Filozofskog fakulteta u Osijeku je stvoriti nova znanja i stručnjake iz humanističkih i društvenih znanosti, te povezati tradiciju i inovativnost, kvalitetu i odgovornost uz razvijanje partnerskih odnosa. Vizija Filozofskog fakulteta u Osijeku je unapređenjem znanstvenog i stručnog rada te kvalitetnom izvedbom nastavnih programa biti prepoznatljivo nacionalno i vodeće regionalno središte koje sustavno razvija i podiže ugled društveno-humanističkih znanosti.

Dekan Filozofskog fakulteta u Osijeku je izv. prof. dr. sc. Ivan Trojan. Voditelj ureda za računovodstveno-financijske poslove je Mario Varga koji je sastavio financijske izvještaje i bilješke uz financijske izvještaje za 2022. godinu.

Zakonski propisi prema kojima Filozofski fakultet posluje su Statut Filozofskog fakulteta, Zakon o znanstvenoj djelatnosti i visokom obrazovanju, Pravilnik o studijima i studiranju na Sveučilištu, Zakon o proračunu, Zakon o porezu na dohodak, Pravilnik o proračunskom računovodstvu i računskom planu, Pravilnik o financijskom izvještavanju i svim ostalima Zakonima i Pravilnicima kojima posluju Fakulteti i javne institucije u Republici Hrvatskoj.

**BILJEŠKE UZ BILANCU**

**Tablica 1.** Popis sudskih sporova u tijeku

|  |  |  |  |  |  |  |  |
| --- | --- | --- | --- | --- | --- | --- | --- |
| Rb. | Tuženik | Tužitelj | Sažeti opis prirode spora | Iznos glavnice | Procjena financijskog učinka | Procijenjeno vrijeme odljeva ili priljeva sredstava | Početak sudskog spora |
| 1. | S.M. | Filozofski fakultet Osijek | Naknada štete | 222.900,00 | 222.900,00 | tijekom 2023. godine |  17. travnja 2019. |
| 2. | Filozofski fakultet Osijek | Zaposlenici Filozofskog fakulteta Osijek koji su tužili preko Sindikata znanosti i obrazovanja | Naknada razlike plaće | 20.000,00 | 20.000,00 | tijekom 2023. godine | 2020. godina |

Imovina Filozofskog fakulteta u Osijeku iznosi 30.164.178,53 kune, a obveze i vlastiti izvori iznose 30.164.178,53 kune. Iz toga se vidi da je bilanca na dan 31.12.2022. godine u ravnoteži.

**B002 – Nefinancijska imovina**

Nefinancijska imovina iznosi 19.453.284,96 kuna, a sastoji se od neproizvedene dugotrajne imovine u iznosu 660.153,48 kuna, proizvedene dugotrajne imovine u iznosu 18.212.317,48 kuna, proizvedene kratkotrajne imovine u iznosu 580.814,00 kuna. Knjigovodstvena vrijednost sitnog inventara u iznosu 541.093,22 kune.

**1 – Financijska imovina**

Financijska imovina iznosi 10.710.893,57 kuna, a sastoji se od novca u banci i blagajni u iznosu 6.055.681,12 kuna, ostalih potraživanja u iznosu 171.404,94 kune, potraživanja za prihode poslovanja u iznosu 448.385,93 kune, potraživanja od prodaje nefinancijske imovine u iznosu 74.312,18 kuna i rashoda budućih razdoblja i nedospjele naplate prihoda u iznosu 3.961.109,40 kune.

**2 – Obveze**

Obveze na dan 31. prosinca 2022. godine iznose 4.220.604,08 kuna, a sastoje se od obveza za plaću za prosinac 2022. godine koja će biti isplaćena u siječnju 2023. godine u 3.899.501,72 kune, materijalnih rashoda u iznosu 157.658,54 kune i obveza za financijske rashode u iznosu 2.426,74 kune, te ostalih tekućih obveza u iznosu 161.017,08 kuna. Detaljniji opis obveza bit će objašnjen u izvještaju OBVEZE ovih Bilješki uz financijske izvještaje.

**9 – Vlastiti izvori**

Vlastiti izvori iznose 25.943.574,45 kuna, a sastoje se od vlastitih izvora i ispravka vlastitih izvora u iznosu 19.453.284,96 kuna, viška prihoda u iznosu 5.967.591,38 kuna, obračunatih prihoda poslovanja u iznosu 448.385,93 kune, obračunatih prihoda od prodaje nefinancijske imovine u iznosu 74.312,18 kuna.

**01 – Neproizvedena dugotrajna imovina**

Neproizvedena dugotrajna imovina se sastoji od građevinskog zemljišta u iznosu 660.153,48 kuna.

**02 – Proizvedena dugotrajna imovina**

Proizvedena dugotrajna imovina se sastoji od zgrade Fakulteta i zgrade knjižnice knjigovodstvene vrijednosti 31.826.876,91 kuna, a amortizirana vrijednost je 16.210.405,94 kune. Time je sadašnja knjigovodstvena vrijednost zgrada 15.616.470,96 kune. Vrijednost je povećana zbog projektne dokumentacije u arhitekturi zgrade Fakulteta.

**022 i 02922 – Postrojenja i opreme**

Sadašnja vrijednost postrojena i opreme je 2.310.007,64 kune. Od opreme najzastupljenija je uredska oprema i namještaj koja ima knjigovodstvenu vrijednost 7.790.857,56 kuna, zatim oprema za održavanje i zaštitu 1.357.851,75 kuna, uređaji, strojevi i oprema za ostale namjene 1.019.693,29 kuna, komunikacijska oprema 787.193,84 kune, te sportska i glazbena oprema u iznosu 145.101,43 kune. Treba naglasiti da je Fakultet imao prijenos između proračunskih korisnika za prijenosna računala u iznosu 221.648,37 kuna. Amortizirana vrijednost iznosi 8.790.690,23 kune.

Vrijednost nabavljene opreme u 2022. godini iznosi 568.719,73 kuna od čega je uredska oprema i namještaj 379.864,70 kuna, komunikacijska oprema 9.360,00 kuna, oprema za održavanje i zaštitu 83.048,00 kuna, uređaji 13.237,00 kuna.

**023 i 02923 – Prijevozna sredstva**

Fakultet posjeduje službeni automobil Renault Scenic knjigovodstvene vrijednosti 74.293 kuna od čega je amortizirano 69.340,29 kuna pa sadašnja vrijednost iznosi 4.952,71 kunu.

**0241 – Knjige i umjetnička djela**

Vrijednost knjiga za knjižnicu je 2.240.176,94 kune od čega je amortizirano 2.019.661,48 kuna. Vrijednost umjetničkih djela je 60.370,70 kuna. Sadašnja vrijednost knjiga u knjižnici iznosi 280.886,16 kuna.

Vrijednost nabavljenih knjiga za knjižicu u 2022. godini iznosi 83.210,09 kuna.

**042 i 049 – Sitni inventar i auto gume u upotrebi**

Vrijednost sitnog inventara iznosi 541.093,22 kune koji je u potpunosti ispravljene vrijednosti.

**06 – Proizvedena kratkotrajna imovina**

Proizvedena kratkotrajna imovina se sastoji od knjiga za prodaju u vrijednosti 576.134,00 kune i promidžbenih materijala u iznosu 4.680,00 kuna.

**1 – Novac u banci i blagajni**

Na žiroračunu 31. prosinca 2022. godine je 6.055.681,12 kuna.

**12 – Depoziti, jamčevni polozi i potraživanja od zaposlenih te za više plaćene poreze i ostalo**

Iznos navedenih potraživanja je 171.404,94 kuna koji se sastoje od potraživanja za više plaćene poreze i doprinose u iznosu 12.473,36 kuna i ostalih potraživanja u iznosu 158.931,58 kuna, a to su potraživanja za bolovanja na teret HZZO-a.

**16 – Potraživanja za prihode poslovanja**

Potraživanja za prihode poslovanja iznose 448.385,93 kune, a sastoje se od potraživanja za školarine za preddiplomske, diplomske i poslijediplomske studije u iznosu 175.349,80 kuna i potraživanja za cjeloživotno učenje i najma prostora u iznosu 516.150,19 kuna. Izvršen je ispravak vrijednosti navedenih potraživanja u iznosu 243.114,06 kuna za potraživanje između jedne i tri godine, te preko potraživanja preko tri godine.

**17 – Potraživanja od prodaje nefinancijske imovine**

Potraživanja od nefinancijske imovine iznose 74.312,18 kuna, a sastoje se od otkupa stanova bivših zaposlenika koji otkup plaćaju Zavodu za stanovanje pa oni dio uplaćuju Fakultetu.

**19 – Rashodi budućih razdoblja i nedospjela naplata prihoda**

Navedeni rashodi se moraju proknjižiti prema Pravilniku o proračunskom računovodstvu i računskom planu a sastoje se od pretplate na časopis za 2023. godinu i godišnje karte za zaposlenicu na projektu Hrvatske zaklade za znanost koju će Zaklada refundirati kroz 12 mjeseci u iznosu 16.225,73 kune.

Prema istome Pravilniku plaća za prosinac 2022. godine se knjiži na navedeni rashod i iznosi 3.944.883,67 kuna.

**91 – Vlastiti izvori**

Vlastiti izvori i ispravak vlastitih izvora iznose 19.453.284,96 kuna i jednaki su poziciji 0 Nefinancijska imovina.

**922 – Višak prihoda**

Višak prihoda u iznosu 5.967.591,38 kuna se sastoji od cjeloživotnog obrazovanja, neutrošenih sredstava konferencija, prihoda od namjenskih školarina, projekata.

**BILJEŠKE UZ PR-RAS**

**6 - Prihodi poslovanja**

Prihodi poslovanja su zabilježili povećanje za 3,7%. Iznose 59.027.016,21 kunu. To se najviše odnosi na povećanje prihoda na svim razinama poslovanja Fakulteta.

**63 - Pomoći iz inozemstva i od subjekata unutar općeg proračuna**

Pomoći iznose 2.770.160,81 kunu, a sastoje se od tekućih pomoći od institucija i tijela EU u iznosu 24.077,70 kuna za međunarodnu doktorsku školu "Urban Chronicles in Empirical Context", pomoći od Osječko-baranjske županije u iznosu 60.000 kuna za razne manje projekte Filozofskog fakulteta u Osijeku, pomoći temeljem prijenosa EU sredstva za projekt “VirtuOS – uspostava regionalnog centra kompetentnosti u sektoru turizma i ugostiteljstva” u iznosu 668.165,63 kune, te pomoći za projekte financirane EU sredstvima i projekte Hrvatske zaklade za znanost, časopis i mobilnost Erasmus+ u iznosu 2.012.917,48 kuna.

**64 – Prihodi od imovine**

Prihodi od imovine iznose 246,49 kuna, a to su kamate i pozitivne tečajne razlike od poslovanja u 2022. godini.

**65 – Prihodi od upravnih i administrativnih pristojbi, pristojbi po posebnim propisima i naknadama**

Prihodi po posebnim propisima iznose 1.987.025,29 kuna i bilježe indeks smanjenja 61,0. Najveći razlog tome je što se prihodi Hrvatske zaklade za znanost više ne knjiže na računima prihoda za posebne namjene nego na pomoći jer je Zaklada postala proračunski korisnik. Prihodi od školarina za sveučilišne studije iznose 919.055,29 kuna, prihodi od školarina za poslijediplomske studije iznose 623.500,00 kuna, prihodi od promocija studenata 166.200,00 kuna, prihodi od upisnina, indeksa, potvrda i ovjera diploma iznose 249.270,00 kuna. Prihodi iz poslovnog fonda Sveučilišta iznose 29.000,00 kuna.

**66 – Prihodi od prodaje proizvoda i robe te pruženih usluga**

Prihodi od prodaje proizvoda i robe te pruženih usluga iznose 5.597.373,26 kuna i bilježe indeks 96,3. Razlog smanjenja je nešto manji broj polaznika cjeloživotnih učenja. Sastoje se od prihoda od prodaje knjiga i promidžbenog materijala u iznosu 24.268,78 kuna, prihoda od cjeloživotnog obrazovanja u iznosu 5.381.392,50 kuna, prihoda od kotizacija za konferencije i skupove u iznosu 58.344,56 kuna, prihoda od najma prostora u iznosu 88.792,42 kune, prihoda od projekata na tržištu u iznosu 31.975,00 kuna, te donacija za skupove u iznosu 12.600,00 kuna.

**67 – Prihodi od nadležnog proračuna**

Prihodi iz MZO iznose 48.259.160,61 kuna i u odnosu na 2021. godinu povećani su za 7,6%. Prihodi za plaće zaposlenika iznose 42.698.665,81 kunu, prihodi za naknadu za dolazak na posao i odlazak s posla iznose 538.032,51 kunu, mentorstvo u Školskoj praksi iznosi 52.207,47 kuna, za materijalna prava iznose 956.639,69 kuna, za sistematske preglede zaposlenika iznose 86.400,00, za naknadu zbog nezapošljavanja osoba s invaliditetom iznose 11.075,00 kuna, prihodi iz programskih ugovora za pokrivanje materijalnih troškova nastavne djelatnosti iznose 2.379.635,50 kuna, a za financiranje znanstvene djelatnosti iznose 678.176,75 kuna, dok za pokrivanje troškova doktorske disertacije iznose 1.981,00 kuna i pokrivanje troškova testiranja za COVID-19 iznose 9.848,52 kuna. Prihodi za financiranje rashoda za nabavu nefinancijske imovine iznose 846.498,36 kuna.

**68 – Ostali prihodi**

Ostali prihodi iznose 6.799,75 kuna, a to su uglavnom zakasnine u knjižnici i preplate studenata.

**3 – Rashodi poslovanja**

Rashodi poslovanja iznose 58.750.424,95 kuna što je povećanje 13,2% u odnosu na 2021. godinu.

**31 – Rashodi za zaposlene**

Rashodi za zaposlene iznose 41.536.071,23 kune što je povećanje u odnosu na 2020. godinu za 8,9%. Rashodi za zaposlene se financiraju iz općih prihoda, vlastitih prihoda, namjenskih prihoda, te ostalih pomoći. Daleko najveći udio u tim rashodima su rashodi na teret državnog proračuna.

**32 – Materijalni rashodi**

Materijalni rashodi iznose 6.883.864,52 kune i čine povećanje 28,3%. Uzrok povećanju je bolja prestanak mjera uzrokovanih COVID-19 i otvaranje nastave, konferencija i događaja uživo, te inflacija koja je pogodila državu.

**321 – Naknade troškova zaposlenima**

Naknade troškova zaposlenima iznose 1.690.253,46 kuna a tu su uključeni troškovi službenih putovanja koji iznos 949.090,92 kune, naknade za prijevoz za dolazak na posao i odlazak s posla u iznosu572.411,60 kuna, kotizacije za konferencije i seminare u iznosu 168.421,94 kune i loko vožnja u iznosu 329,00 kuna.

**322 – Rashodi za materijal i energiju**

Rashodi za materijal i energiju su povećani za 10,5% zbog inflacije i poskupljenja cijene energenata uzorkovanih ratom u Ukrajini i Rusiji i iznose 937.263,06 kuna. Rashodi uredskog materijala i ostalih materijalnih rashoda iznose 300.808,63 kune, energija iznosi 566.670,52 kune, materijal i dijelovi za tekuće i investicijsko održavanje iznose 54.491,91 kunu, a službena, radna odjeća i obuća iznosi 15.292,00 kune.

**323 – Rashodi za usluge**

Rashodi za usluge iznose 3.299.970,69 kuna što je povećanje 6,1%. Razlog tomu je povećana aktivnost nakon pandemije COVID-19 i poskupljenja svih usluga zbog inflacije. Sastoje se od usluga telefona, pošte i prijevoza u iznosu 514.311,83 kune, usluga tekućeg i investicijskog održavanja postrojenja i opreme u iznosu 185.110,57 kuna, usluge promidžbe i informiranja u iznosu 330.495,00 kuna, komunalnih usluga u iznosu 134.650,11 kuna, zakupnine i najamnine u iznosu 131.414,79 kuna, sistematski pregledi u iznosu 80.718,74 kune, intelektualne usluge u iznosu 1.389.689,23 kune, računalne usluge u iznosu 203.763,31 kuna, te ostale usluge u iznosu 329.817,11 kuna.

**324 – Naknade osobama izvan radnog odnosa**

Ova stavka bilježi povećanje 198,1% a iznosi 237.019,12 kuna. Razlog povećanja je povećane aktivnosti na projektima koji imaju suradnike izvan Fakulteta.

**329 – Ostali nespomenuti rashodi poslovanja**

Ostali nespomenuti rashodi poslovanja iznose 719.358,19 kuna i bilježe povećanje 719.358,19 kuna. Sastoje se o premije osiguranja opreme i zgrade u iznosu 17.686,62 kune, reprezentacije u iznosu 195.132,87 kuna, članarina u iznosu 35.501,81 kuna, pristojbi i naknada koje se sastoji od rashoda za sudske pristojbe za zaposlenike koji su preko Nezavisnog sindikata znanosti i visokog obrazovanja tužili zbog manje isplaćene plaće u 2016. godini i 2017. godini u iznosu 186.440,59 kuna, te ostalih rashoda poslovanja 284.596,59 kuna koji se u najvećoj mjeri sastoji od uplata dijela prihoda u poslovni fond Sveučilišta koji je reguliran Pravilnikom o vlastitim i namjenskim prihoda i Sveučilišta i Filozofskog fakulteta u Osijeku.

**34 – Financijski rashodi**

Financijski rashodi iznose 50.700,90 kuna, a čine ih bankarske usluge i usluge platnog prometa u iznosu 48.421,14 kuna, negativnih tečajnih razlika iz poslovanja u iznosu 1.581,91 kuna, zateznih kamata u iznosu 6,15 kuna i ostalih nespomenutih rashoda poslovanja u iznosu 691,70 kuna.

**37 – Naknade građanima i kućanstvima na temelju osiguranja i druge naknade**

Naknade građanima i kućanstvima iznose 126.306,00 kuna i čine rashode za školarine asistentima i nagrade dekana.

**38 – Ostali rashodi**

Tekuće donacije iznose 60.192,92 kune i uplaćene su Udruzi bivših studenata Filozofskog fakulteta u Osijeku i studentskim udrugama Fakulteta. Krajem 2021. godine održana je humanitarna akcija FFOS-ov humanitarni duh kao pomoć za studenticu s invaliditetom Valeriju Crnov za koju je uplaćeno 29.312,33 kune. Za navedenu humanitarnu akciju je otvoren poseban žiroračun i pribavljene sve potrebne dozvole.

**3813 – Tekuće donacije iz EU sredstava**

Tekuće donacije iz EU sredstava iznose 558.132,09 kunu i odnose se na prijenos sredstava partnerima u sklopu projekta DECriS.

**92211 – Višak prihoda poslovanja - preneseni**

Višak prihoda poslovanja koje je prenesen za 2022. godinu iznosi 6.578.009,09 kuna.

**96 i 9661 – Obračunati prihodi poslovanja nenaplaćeni**

Obračunati prihodi poslovanja nenaplaćeni iznose 448.385,93 kune, a od toga su vlastiti nenaplaćeni prihodi 353.212,69 kuna.

**7 – Prihodi od prodaje nefinancijske imovine**

Prihodi od prodaje nefinancijske imovine iznose 87.870,75 kuna, a sastoje od prihoda od otkupa društvenih stanova i prodaje fitnes sprava koje nisu potrebne za poslovanje.

**4 – Rashodi za nabavu nefinancijske imovine**

Rashodi za nabavu nefinancijske imovine iznose 974.879,72 kuna, a sastoje se od postrojenja i oprema u iznosu 485.509,70 kuna, knjiga za knjižnicu u iznosu 83.120,02 kune i dodatnih ulaganja u nefinancijsku imovinu u iznosu 406.250,00 kuna, a to su rashodi za projektnu dokumentaciju u arhitekturi zgrade Fakulteta

**422 – Postrojenja i oprema**

Rashodi za postrojenja i opremu sastoji se od uredske opreme i namještaja u iznosu 379.864,70 kuna, komunikacijske opreme u iznosu 9.360,00 kuna, opreme za održavanje i zaštitu u iznosu 83.048,00 kuna, te uređaja za 13.237,00 kuna. Od navedene opreme su kupljeni visokotlačni perač, perač podova, kosilica za travu i klime, a od uređaja kamere i fotoaparat za potrebe Fakulteta.

**97 – Obračunati prihodi od prodaje nefinancijske imovine – nenaplaćeni**

Nenaplaćeni obračunati prihodi od prodaje nefinancijske imovine iznose 74.312,18 kuna, a sastoje se od otkupa društvenih stanova.

**X006 – Višak prihoda i primitaka raspoloživ u sljedećem razdoblju**

Višak prihoda i primitaka na dan 31.12.2022. godine iznosi 5.967.591,38 kuna. To je višak koji je kumulacija viška prihoda iz prethodnih razdoblja i tekuće godine.

**BILJEŠKE UZ P-VRIO**

**91512 – Promjene u obujmu nefinancijske imovine**

Do povećanja u obujmu imovine u iznosu 221.648,37 kuna došlo je prijenosa laptopa između proračunskog korisnika Carnet-a i Filozofskog fakulteta u Osijeku.

**91511 -** **Promjene u vrijednosti imovine**

Do smanjenja proizvedene dugotrajne imovine je došlo prodajom fotoaparata koji nije bio potreban za poslovanje Fakulteta za čiju prodaju je bio raspisan poziv na oglasnoj ploči Fakulteta.

**BILJEŠKE UZ RAS-FUNKCIJSKI**

**094 – Obrazovanje**

Rashodi (klase 3 i klase 4) u iznosu 59.725.304,67 su razvrstani u prvi i drugi stupanj naobrazbe, te obrazovanje koje se ne može definirati po stupnju koje se odnosi na cjeloživotno obrazovanje i znanost. Prvi stupanj naobrazbe je broj studenata preddiplomskog studija dok je drugi stupanj naobrazbe broj studenata diplomskog studija. Budući da Filozofski fakultet Osijek ima najveći broj studenata na preddiplomskom studiju iznos 21.559.302,80 kuna se odnosi na prvi stupanj naobrazbe, a 15.120.645,70 kuna je drugi stupanj naobrazbe, dok 20.393.934,30 kuna su rashodi za cjeloživotno obrazovanje, a za istraživanje i razvoj obrazovanja 2.651.421,87 kuna. Valja napomenuti su iznosi u ovom obrascu uneseni na temelju procjene.

**BILJEŠKE UZ OBVEZE**

**V001 – Stanje obveza 1.1.2022. godine**

Stanje obveza sa 1.1.2022. godine je bilo 4.016.339,11 kuna.

**V002 – Povećanje obveza u izvještajnom razdoblju i V004 – Podmirene obveze u izvještajnom razdoblju**

Povećanje obveza na kraju izvještajnog razdoblju u odnosu na podmirene obveze su 204.264,97 kuna.

**V004 – Stanje obveza na kraju izvještajnog razdoblja**

Obveze na kraju izvještajnog razdoblja su 4.220.604,08 kuna i najvećim djelom se sastoje od izdataka za plaće zaposlenika za plaću za prosinac 2022. godine od iznosa 3.899.501,72 kuna.

Obveze za materijalne rashode su 157.658,54 kuna a sastoje od naknade za prijevoz za prosinac 2022. godine u iznosu 51.574,40 kuna, rashoda za materijal i energiju za prosinac 2022. godinu u iznosu 61.222,39 kuna, rashoda za usluge u iznosu 41.910,75 kuna, ostalih rashoda u iznosu 2.951,00 kuna.

Obveza za financijske rashode za usluge banaka i platnog prometa su u iznosu 2.9510,00 kuna.

Ostale tekuće obveze su u iznosu 161.017,08 kuna obvezama po poslovnoj kartici 588,02 kuna i obveza za povrat u proračun RH u iznosu 160.429,06 kuna koji se sastoji od refundacija bolovanja na teret HZZO-a koji će MZO poslati na kompenzaciju i povrata poreza i prireza.

Fakultet nema obveza za nabavu nefinancijske imovine.

Treba napomenuti, da ukupan iznos obveza su nedospjele obveza koje će biti tijekom siječnja 2022. godine.

**AOP 98 – Međusobne obveze proračunskih korisnika**

Stanje međusobnih obveza proračunskih korisnika je 160.669,06 kuna, a to su obveze za refundaciju bolovanja na teret HZZO-a u iznosu 160.429,06 kuna i obveza prema Nacionalnoj i sveučilišnoj knjižnicu za račun iz prosinca 2022. godine u iznosu 240,00 kuna.

U Osijeku, 30. siječnja 2023. godine  **DEKAN**

Osoba za kontaktiranje: Mario Varga, mag. oec.

Telefon: 031 494 629 **izv. prof. dr. sc. Ivan Trojan**